Н А Ц Р Т

 На основу члана 37. Статута Града Ниша ("Службени лист Града Ниша", број 88/2008, 143/2016 и 18/2019),

Скупштина Града Ниша, на седници од \_\_\_\_\_\_\_\_\_\_\_\_\_\_\_ године, донела је

**ОДЛУКА**

**О ИЗМЕНИ ОДЛУКЕ О РАСПОРЕЂИВАЊУ СРЕДСТАВА ОСТВАРЕНИХ ОД ПРОДАЈЕ КАПИТАЛА У ПОСТУПКУ ПРИВАТИЗАЦИЈЕ**

Члан 1

 У одлуци о распоређивању средстава остварених од продаје капитала у поступку приватизације („Службени лист Града Ниша“, број 40/2004 , 67/2005 и 22/2010) у члану 3 тачка 1) речи „840.932.000,00 динара“, замењују се речима „841.795.652,00 динара“ и у тачки 3) речи „90.000.000,00 динара“, замењују се речима „89.136.348,00 динара“.

Члан 2

О спровођењу ове одлуке стараће се Градска управа Града Ниша – Секретаријат за финансије.

Члан 3.

Одлука ступа на снагу наредног дана од дана објављивања у Службеном листу Града Ниша.

Број: \_\_\_\_\_\_\_\_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

 ПРЕДСЕДНИК

 Мр Раде Рајковић

**О б р а з л о ж е њ е**

Одлуком о распоређивању средстава остварених од продаје капитала у поступку приватизације утврђена је намена за коју ће се користити средства која су припала Граду Нишу од продаје капитала субјеката који имају седиште на територији града Ниша.

Имајући у виду да је улагање у објекте водоснабдевања у другој, трећој и четвртој висинској зони које је било предвиђено Одлуком о распоређивању средстава остварених од продаје капитала у поступку приватизације завршено и да су након тога преостала средства која су за ту намену била намењена, она се преусмеравају на Посебан програм развоја локалне инфраструктуре из средстава остварених у поступку приватизације предузећа са територије Града Ниша кроз који ће бити распоређена за конкретне објекте

На основу изложеног, предлаже се доношење Одлуке о измени Одлуке о распоређивању средстава остварених од продаје капитала у поступку приватизације.

Разлог за раније ступање на снагу ове Одлуке, пре осмог дана од дана објављивања у "Службеном листу Града Ниша", садржан је у потреби да се омогући несметани рад и функционисање Града Ниша.

ГРАД НИШ

ГРАДСКА УПРАВА

СЕКРЕТАРИЈАТ ЗА ФИНАНСИЈЕ

 СЕКРЕТАР

 Данијела Спасовић